Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 89/1990. (V. 1.) MT rendelet 472. § (1)—(2) bek. alapján
Paragraph Index: 262

89/1990. (V. 1.) MT rendelet 472. § (1)—(2) bek. alapján tekintettel arra, hogy még 55. életévét nem töltötte be, nem rendelkezik az öregségi nyugdíj-megállapítási feltételekkel, átcserélésre pedig a jogszabály nem ad lehetőséget. A fentiekre tekintettel a panaszos kérte a munkáltató által „téves információ alapján” tévesen levont és átutalt 124 855 Ft visszafizetését, de nyilvánvalóan újabb sajnálatos félreértés miatt a Nyugdíjbiztosítási Igazgatóságtól, nem pedig a volt munkáltatója jogutódjától (Pénzintézeti Központ Rt.). A járulékbevallás és befizetések elszámolását, illetőleg korrigálását a munkáltató jogutódjának az Egészségbiztosítási Pénztárnál kellett volna kérni. A Fővárosi és Pest Megyei Egészségbiztosítási Pénztár Igazgatójának tájékoztatása szerint az országgyűlési biztos megkeresése alapján értesült csak a panaszról. Ezt követően a munkáltató megbízottját a pénztár felhívta a szükséges járulékbevallás módosítására és panaszos részére a 124 855 Ft téves befizetést visszautalta. Az országgyűlési biztos alkotmányos visszásságot nem állapított meg. Tekintettel arra, hogy a panaszos a tévesen befizetett összeget megkapta, a vizsgálatot lezárta. OBH 3037/1996. Budakeszi lakos fordult panasszal az országgyűlési biztoshoz, a Pest Megyei Közigazgatási Hivatal másodfokú építésügyi határozata ellen, amely a szomszédja által kérelmezett elvi telekalakítást engedélyező elsőfokú határozatot megváltoztatta. A másodfokú határozat nem tartalmazott kioktatást a bírói út igénybevételének lehetőségéről. Az országgyűlési biztos általános helyettese a jogorvoslathoz való jog alkotmányos alapelve sérelmének gyanúja miatt indított vizsgálatot. A panaszos fellebbezésének elbírálásakor a bírósági gyakorlat még az előzetes elvi engedélyt nem tekintette az eljárást lezáró érdemi döntésnek, és az ilyen tárgyú felülvizsgálati kérelmeket elutasította. Csak 1996-ban született az a 9. számú Közigazgatási Kollégiumi állásfoglalás, mely szerint a felülvizsgálati jogot az elvi engedélyek ügyében is biztosítani kell. A közigazgatási hivatal minderről csak 1996. novemberben — a vizsgálat során — értesült, de kiegészítő határozat meghozataláról nem intézkedett. Ekkor még nem csak egy hónap állt volna az ügyfél rendelkezésére, hogy jogorvoslathoz való jogát érvényesítse, hiszen a másodfokú határozatot a közigazgatási hivatal 1996. január 29-én hozta meg, melyet a panaszos érdekelt fél 1996. február 22-én vett át. Az Alkotmány 57. §

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes